ai4bharat/Pralekha huggingface dataset:
अर्थ मंत्रालय
एमएसएमई उद्योगांच्या लेखा परिक्षणासाठीच्या उलाढाल मर्यादेत पाच पटीने वाढ करुन ती पाच कोटींपर्यंत वाढवण्याची घोषणा
शिथिल मर्यादा केवळ पाच टक्क्यांपेक्षाही कमी रोख व्यवहार करणाऱ्या व्यापाऱ्यांनाच लागू होणार
स्टार्ट अप कंपन्यांना मोठा कर दिलासा
नवी दिल्ली, 1 फेब्रुवारी 2020
एमएसएमई क्षेत्रातले छोटे व्यापारी, किरकोळ दुकानदार यांच्यावरच्या लेखा परिक्षणाचा बोजा कमी करण्यासाठी केंद्रीय अर्थसंकल्पात अशा व्यापाऱ्यांवरच्या लेखा परिक्षणासाठीची उलाढाल मर्यादा पाच पटीने वाढवण्यात आली आहे. सध्या एक कोटी रुपये असलेली ही मर्यादा आता पाच कोटी करण्यात आली आहे. मात्र रोकड विरहित अर्थव्यवस्थेला चालना देण्यासाठी वाढवण्यात आलेल्या करमर्यादेचा लाभ केवळ पाच टक्क्यांपेक्षाही कमी रोख व्यवहार करणाऱ्या व्यापाऱ्यांनाच मिळणार आहे असे अर्थमंत्र्यांनी सांगितले. सध्या एक कोटी रुपयांपर्यंतची वार्षिक उलाढाल असलेल्या व्यापाऱ्यांना त्यांचे लेखा परिक्षण करुन घेणे अनिवार्य आहे.
स्टार्ट अप कंपन्यांना बळकटी देण्यासाठी या कंपन्यांमधल्या कर्मचाऱ्यांवरचा कराचा बोजा कमी करण्याचा प्रस्ताव अर्थसंकल्पात मांडण्यात आला आहे. या प्रस्तावानुसार एम्प्लॉई स्टॉक ऑप्शन अंतर्गत कर भरण्यासाठी पाच वर्ष किंवा ते कंपनी सोडेपर्यंत अथवा त्यांनी त्यांचे समभाग विकेपर्यंत यापैकी जे आधी असेल त्यानुसार कर भरण्याला स्थगिती दिली जाईल. स्टार्ट अप भारतीय अर्थव्यवस्थेला गती देणारे इंजिन आहे असे सांगत स्टार्ट अप कंपन्यांना पाठबळ देण्यासाठी केलेल्या उपाययोजना अर्थमंत्र्यांनी मांडल्या. स्टार्ट अप कंपन्या सुरु होताना कर्मचाऱ्यांनी कंपनीत राहावे यासाठी एम्प्लॉई स्टॉक ऑप्शन प्लान वापरला जातो. म्हणजे कर्मचाऱ्यांना कंपनीचे समभाग दिले जातात. मात्र आता या ईएसओपीवर कर भरावा लागणार आहे.
ज्या स्टार्ट अप कंपन्यांची वार्षिक उलाढाल 25 कोटी रुपयांपर्यंत आहे त्यांना सलग तीन वर्ष त्यांच्या नफ्यावर 100 टक्के वजावट मंजूर करण्यात आली आहे. मात्र त्यासाठी ही तीन वर्ष त्यांची उलाढाल 25 कोटी रुपयांपर्यंतच राहणे अनिवार्य आहे. हा लाभ आणखी स्टार्ट अप कंपन्यांना मिळावा यासाठी या अर्थसंकल्पात उलाढालीची मर्यादा 25 कोटींवरुन 100 कोटी रुपयांपर्यंत वाढवण्यात आली आहे तसेच या वजावटीचा लाभ घेण्यासाठी सुरुवातीच्या काळात स्टार्ट अप कंपन्यांकडे पुरेसा नफा नसेल असे गृहित धरुन वजावटीचा दावा करण्यासाठीची पात्रता सात वर्षांऐवजी 10 वर्षांपर्यंत वाढवण्यात आली आहे.
G.Chippalkatti/R.Aghor/P.Malandkar
(Visitor Counter : 87
रेल्वे मंत्रालय
रेल्वे केवळ राज्य सरकारांनी पाठवलेले आणि सुविधा पुरवलेले प्रवासी घेत आहे
प्रवाशांचा कोणताही गट किंवा व्यक्तीनी स्थानकावर यायचे नाही, काही विशेष गाड्या केवळ राज्य सरकारच्या विनंतीवर चालविण्यात येत आहेत. इतर सर्व प्रवासी आणि उपनगरी गाड्या बंद राहतील. कोणत्याही स्थानकात तिकिटे विकली जात नाहीत. राज्य सरकारांकडून विनंती झालेल्या गाड्यांव्यतिरिक्त रेल्वे अन्य कोणतीही गाडी सोडत नाही
नवी दिल्ली, 2 मे 2020
रेल्वेकडून हे स्पष्ट करण्यात आले आहे की स्थलांतरित मजूर, यात्रेकरू, पर्यटक, विद्यार्थी आणि वेगवेगळ्या ठिकाणी अडकलेल्या इतर व्यक्तींसाठी राज्य सरकारच्या विनंतीनुसार काही विशेष गाड्या चालवल्या जात आहेत. इतर सर्व प्रवासी रेल्वे सेवा बंद राहतील.
रेल्वे केवळ राज्य सरकारांनी पाठवलेले आणि सुविधा पुरवलेले प्रवासी घेत आहे
प्रवाशांचा कोणताही गट किंवा व्यक्तीनी स्थानकावर यायला परवानगी नाही. कोणत्याही स्थानकात तिकिटे विकली जात नाहीत. राज्य सरकारांकडून विनंती झालेल्या गाड्यांव्यतिरिक्त रेल्वे अन्य कोणतीही गाडी चालवत नाही.
इतर सर्व प्रवासी आणि उपनगरी गाड्या बंद राहतील. त्यामुळे कुणीही रेल्वे स्थानकात येऊ नये.
त्यानुसार सर्वांना सूचना देण्यात आली आहे. याबद्दल कुणीही खोट्या बातम्या पसरवू नये.
B.Gokhale/S.Kane/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 139
आरोग्य आणि कुटुंब कल्याण मंत्रालय
आयुष्मान भारत प्रधान मंत्री जन आरोग्य योजनेच्या  सार्वजनिक डॅशबोर्डमध्ये नवीन वैशिष्ट्यांसह सुधारणा
हा डॅशबोर्ड वस्तुस्थिती जाणून घेण्यासाठी जनतेसाठी एक स्रोत म्हणून काम करेल आणि पीएम -जेएआयचे भागधारक योजनेच्या प्रगतीचे सर्वसमावेशक चित्र दर्शवतात
नवी दिल्ली, 6 जून 2022
राष्ट्रीय आरोग्य प्राधिकरणाने  आयुष्मान भारत प्रधानमंत्री जन आरोग्य योजना  या त्यांच्या पथदर्शी योजनेअंतर्गत नवीन सुधारित आणि गतिमान सार्वजनिक डॅशबोर्ड जारी करण्याची घोषणा केली आहे.जो पीएम -जेएवाय योजनेच्या अंमलबजावणी विस्तृत माहिती प्रदान करतो.
हा डॅशबोर्ड हे पीएम -जेएवाय योजनेच्या विकासाच्या अनुषंगाने आणखी एक पाऊल आहे.जे राज्य/केंद्रशासित प्रदेशाच्या दृष्टिकोनाच्या योजनेच्या प्रगतीबद्दल पारदर्शक दृश्यमानता प्रदान करते.यात एक परस्परसंवादी इंटरफेस आहे जो माहितीपूर्ण तक्त्याद्वारे योजनेबद्दल प्रमुख कामगिरी निर्देशक प्रदर्शित करतो.दैनंदिन आधारावर योजनेची कामगिरी समजून घेण्यासाठी सार्वजनिक आणि पीएम -जेएवाय कार्यक्षेत्रातील हितसंबंधितांना सखोल ज्ञान प्रदान करणे हे त्याचे उद्दिष्ट आहे.
सार्वजनिक डॅशबोर्डमागील विचार स्पष्ट करताना, राष्ट्रीय आरोग्य प्राधिकरणाचे मुख्य कार्यकारी अधिकारी डॉ. आर. एस . शर्मा म्हणाले की, प्रत्यक्ष वेळेची माहिती आणि विश्लेषणाद्वारे योजनेच्या प्रगतीबद्दल मुख्य माहिती आणि ज्ञान प्रदान करणे आहे हे नव्याने सुधारित पीएम -जेएवाय सार्वजनिक डॅशबोर्डचे उद्दिष्ट आहे. दीर्घकाळात डेटा-आधारित आणि पुराव्यावर आधारित धोरण तयार करण्यात हे मदत करेल आणि सार्वजनिक क्षेत्रातील अधिक पारदर्शकता आणि उत्तरदायित्वाला प्रोत्साहन देईल.हे किमान शासन आणि कमाल जास्तीत जास्त प्रशासन सुनिश्चित करण्याच्या भारत सरकारच्या ध्येयाशी संरेखित आहे.”
नवीन अद्यतनित केलेला डॅशबोर्ड राष्ट्रीय आणि राज्य स्तरावर तयार केलेल्या आयुष्मान भारत कार्डांची संख्या, संलग्नकृत रुग्णालये आणि अधिकृत रुग्णालयातील प्रवेशांबद्दल तपशीलवार माहिती प्रदान करतो.हा डॅशबोर्ड वापरकर्त्यांना लिंग आणि वयानुसार वितरीत केलेली माहिती आणखी जाणून घेण्यासाठी परवानगी देतो. उदा., ‘आयुष्मान कार्ड्स निर्मित ’ पॅनेल अंतर्गत ‘वयोगट’ श्रेणीमध्ये, वर्तुळाकार तक्ता दाखवतो की, आयुष्मान कार्डधारकांची सर्वाधिक संख्या 30 ते 44 वयोगटातील आहे तर 15 ते 29 वर्षे आणि 45-59 वर्षे वयोगटातील लोकांची संख्या यापेक्षा थोडी कमी आहे.
हा डॅशबोर्ड कालावधी आणि प्रकारांमधील मुख्य कल देखील दर्शवितो,म्हणजे, एकतर शेवटचे 7 दिवस, 30 दिवस किंवा योजना सुरू झाल्यापासून एकत्रितपणे.उच्च प्रक्रियांशी संबंधित एक वैशिष्टय आणि योजनेंतर्गत संलग्न केलेल्या रुग्णालयांमध्ये लाभार्थ्यांना मिळालेल्या लाभासंदार्भातील वैशिष्ट्ये डॅशबोर्डमध्ये जोडण्यात आली आहे. ही संकलित माहिती अशा उपचारांची संख्या किंवा अशा प्रक्रियांवरील अधिकृत रक्कम यांच्यासाठी देखील महत्त्वाची आहे.
हा डॅशबोर्ड वेबपृष्ठाच्या शीर्षस्थानी प्रदान केलेल्या ‘राज्य’ निवडण्याच्या पर्यायासह या सर्व श्रेणींसाठी राष्ट्रीय तसेच राज्यस्तरीय डेटा प्रदर्शित करतो . वापरकर्ते भारतातील शेकडो जिल्ह्यांमध्ये पसरलेल्या कोणत्याही संलग्न रुग्णालयात या योजनेअंतर्गत उपचार घेत असलेल्या रुग्णांची यादी शोधू आणि पाहू शकतात.
आयुष्मान भारत पीएम -जेएवाय अधिकृत संकेतस्थळावर  किंवा थेट: एनएचए | सेतू डॅशबोर्ड  या माध्यमातून सार्वजनिक डॅशबोर्ड पाहता येईल.
S.Kane/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 119
अर्थ मंत्रालय
आर्थिक वर्ष 2022-23 मधे प्रत्यक्ष कर संकलन 15.67 लाख कोटी रुपये - 10.02.2023 पर्यंत गेल्या वर्षीच्या याच कालावधीतील एकूण संकलनापेक्षा 24.09 टक्के जास्त
निव्वळ परताव्याचे प्रत्यक्ष कर संकलन, 12.98 लाख कोटी रुपये - गेल्या वर्षीच्या याच कालावधीतील निव्वळ संकलनापेक्षा 18.40 टक्के जास्त
प्रत्यक्ष कर संकलनाची 10 फेब्रुवारी 2023 पर्यंतची तात्पुरती आकडेवारी स्थिर वाढ नोंदवत आहे. 10 फेब्रुवारी 2023 पर्यंतचे प्रत्यक्ष कर संकलन हे दर्शवते की एकूण संकलन 15.67 लाख कोटी रुपये आहे. ते गेल्या वर्षीच्या याच कालावधीतील एकूण संकलनापेक्षा 24.09 टक्के जास्त आहे. निव्वळ परताव्याचे प्रत्यक्ष कर संकलन, 12.98 लाख कोटी रुपये आहे. ते गेल्या वर्षीच्या याच कालावधीतील निव्वळ संकलनापेक्षा 18.40 टक्के जास्त आहे.
हे संकलन आर्थिक वर्ष 2022-23 च्या प्रत्यक्ष करांच्या एकूण अंदाजपत्रकाच्या 91.39% आहे. आणि आर्थिक वर्ष 2022-23 च्या प्रत्यक्ष करांच्या सुधारित अंदाजांपैकी 78.65% आहे.
एकूण महसूल संकलनाच्या बाबतीत कॉर्पोरेट प्राप्तीकर  आणि वैयक्तिक प्राप्तीकराच्या  दर वाढीचा विचार करता, सीआयटी वाढीचा दर 19.33% आहे तर पीआयटीचा  29.63% आहे. परताव्याच्या समायोजनानंतर, सीआयटी संकलनात 15.84 टक्के निव्वळ वाढ आहे आणि पीआयटी संकलनात ती 21.93 टक्के /21.23%  आहे.
परताव्यापोटी 1 एप्रिल 2022 ते 10 फेब्रुवारी 2023 या कालावधीत 2.69 लाख कोटी जारी करण्यात आले आहेत. ते मागील वर्षातील याच कालावधीत जारी केलेल्या परताव्याच्या तुलनेत 61.58% जास्त आहेत.
अर्थ मंत्रालय
प्राप्तिकर विभागाची मुंबईत शोधमोहीम
नवी दिल्ली, 15 फेब्रुवारी 2021
प्राप्तिकर विभागाने 08.02.2021 रोजी मुंबईतील एका समूहाविषयी शोध आणि सर्वेक्षण कार्ये केली. हा समूह आतिथ्य क्षेत्रात काम करण्याव्यतिरिक्त प्रामुख्याने गुटखा, पान मसाला आणि संबंधित पदार्थांच्या उत्पादनामध्ये व्यस्त आहे. भारतातील विविध भागात शोधमोहीम 13.02.2021 पर्यंत राबवण्यात आली.
शोध आणि जप्ती कारवाईमुळे टॅक्स हेवन असणाऱ्या ब्रिटीश व्हर्जिन आयलँड्स  मध्ये नोंदणीकृत असलेल्या तसेच दुबईत कार्यालय असलेल्या आणि या समूहाच्या अध्यक्षांच्या नियंत्रणाखाली असलेल्या कंपनीकडे असलेल्या परदेशी मालमत्तांचा शोध लागला आहे. भारतातून जमवलेल्या निधीतून बीव्हीआय कंपनीची निव्वळ मालमत्ता 830 कोटी रुपये आहे. हा निधी 638 कोटी रुपये किमतीच्या शेअर्स प्रीमियमच्या स्वरूपात भारतातील गटाच्या प्रमुख कंपन्यांमध्ये पुन्हा वळविण्यात आला आहे. शोधमोहिमेदरम्यान गटाच्या प्रवर्तकांद्वारे कंपनीचे नियंत्रण आणि व्यवस्थापन स्थापित केल्यासंबंधीचे विविध डिजिटल पुरावे आणि फॉरेन्सिक विश्लेषणाने ईमेल संप्रेषण प्राप्त केले आहे. बीव्हीआय कंपनीत भागधारक असलेल्या कर्मचार्यांपैकी एकाची ओळख पटली असून प्रवर्तकासोबत त्याची उलट तपासणी घेण्यात आली. त्यात सहभागी असलेल्या पक्षकारांनी हे मान्य केले आहे की कर्मचार्याला कंपनीत भागधारक असल्याची माहिती नव्हती आणि मुख्य प्रवर्तकांच्या निर्देशानुसार त्याने कागदपत्रांवर सही केली होती.
पुढे असेही आढळले आहे की या समूहाने प्राप्तिकर अधिनियम 1961 च्या कलम 80IC अंतर्गत 398 कोटी रुपयांपर्यंतच्या बनावट वाजवटीचा लाभ घेतला आहे. या समूहाने हिमाचल प्रदेशात दोन संस्था स्थापन केल्या आणि उपरोक्त बनावट वाजवटीचा दावा करण्यासाठी हा समूह लबाडीचा व्यवहार करीत असल्याचे आढळले.
या व्यतिरिक्त समुहाच्या दोन कारखाना परिसरात 247 कोटी रुपये किमतीच्या बेहिशोबी पान मसाल्याचे उत्पादन होत असल्याचेही शोध मोहिमेत आढळून आले आहे.
असेही दिसून आले आहे की करदात्याने प्राप्तिकर अधिनियम 1961 च्या कलम 10AA च्या अंतर्गत गांधी धाम युनिटमध्ये 63 कोटी रुपये वजावटीचा खोटा दावा केला आहे.
शोध कारवाई दरम्यान 13 लाख रुपयांची रोकड आणि 7 कोटी रुपये किमतीचे दागिने जप्त करण्यात आले. 16 लॉकरवर आणि 11 ठिकाणी प्रतिबंधात्मक आदेश देण्यात आले आहेत. अशाप्रकारे, या शोध कारवाईत आत्तापर्यंत सुमारे 1500 कोटी रुपयांच्या बेहिशोबी व्यवहारांची माहिती उघड झाली आहे.
पुढील तपास सुरू आहे.
M.Chopade/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 212
माहिती आणि प्रसारण मंत्रालय
‘डीडी इंडिया’च्या वतीने 21 जून, 2022 रोजी ‘गार्जियन रिंग फॉर योग’ कार्यक्रमासाठी व्यापक व्यवस्था
यंदाच्या आठव्या आंतरराष्ट्रीय योग दिन 2022 साठी 'द गार्जियन रिंग' हा एक अनोखा आणि नाविन्यपूर्ण कार्यक्रम आखण्यात आला आहे. पंतप्रधान नरेंद्र मोदी यांनी त्यांच्या 'मन की बात' कार्यक्रमात घोषित केल्यानुसार, 'गार्जियन रिंग' हा अभिनव कार्यक्रम सूर्याच्या गतीचा उत्सव तसेच 'एक सूर्य, एक पृथ्वी' ही संकल्पना अधोरेखित करणारा आहे. पूर्वेपासून पश्चिमेपर्यंत, सर्व देशांतील लोक सूर्यनमस्कार घालून किंवा सूर्यनमस्काराची भारतीय परंपरा साजरी करून योगच्या माध्यमातून सूर्याचे स्वागत करतील. भारतामधील सार्वजनिक प्रसारण सेवा- प्रसारभारतीच्या आंतरराष्ट्रीय वाहिनी ‘डीडी इंडिया’ वरून या अनोख्या कार्यक्रमाचे थेट प्रक्षेपण करण्यात येणार आहे.
या वर्षी ‘योग फॉर ह्युमॅनिटी’ म्हणजेच ‘मानवतेसाठी योग’ अशी संकल्पना निश्चित केली आहे. या कार्यक्रमात लवकर सकाळी सूर्योदयाच्यावेळी योग करण्यासाठी विविध राष्ट्रांतील लोक एकत्र येणार आहेत. आंतरराष्ट्रीय योगदिनी- 21 जून रोजी, 80 हून अधिक भारतीय दूतावास त्या त्या देशातील प्रतिष्ठित ठिकाणी मोठ्या प्रमाणावर योग कार्यक्रम आयोजित करणार आहेत. अनेक राज्यांचे प्रमुख, मान्यवर आणि सेलिब्रिटीही यात सहभागी होणार आहेत.
परदेशातील दूतावासांच्या वतीने दरवर्षी आंतरराष्ट्रीय योग दिनानिमित्त योग उपक्रमांचे आयोजन केले जाते. यंदा प्रथमच 'गार्जियन रिंग'च्या पद्धतीने हा दिवस साजरा करण्याची संकल्पना मांडण्यात आली आहे. यानुसार - उगवत्या सूर्याच्या देशाच्या भूमीवरून सर्वप्रथम कार्यक्रमाला प्रारंभ होईल. पूर्वेकडून सुरू होणारे विविध देशांचे ‘स्ट्रीमिंग फीड’ भारतीय प्रमाण वेळे प्रमाणे पहाटे 3 वाजता सुरू होईल आणि त्यानंतर सूर्य ज्याप्रमाणे पश्चिमेकडे सरकतो, त्याप्रमाणे त्या त्या देशांमध्ये कार्यक्रमांना प्रारंभ होईल.
या सर्व कार्यक्रमासाठी डी डी इंडियाच्या विस्तृत तांत्रिक, उत्पादन आणि अभियांत्रिकी व्यवस्थेमुळे हा कार्यक्रम थेट प्रक्षेपित करणे शक्य होत आहे, भारतीय प्रमाणवेळेनुसार पहाटे 3 ते रात्री 10 या वेळेत प्रसारित होणाऱ्या ‘मॅरेथॉन’ कार्यक्रमामध्ये जगभरातील 80 योग कार्यक्रमांचे प्रसारण विनाअडथळा सुनिश्चित करण्यात येत आहे. ऑस्ट्रेलियापासून न्यूयॉर्कपर्यंत, आफ्रिकेपासून लॅटिन अमेरिकेपर्यंत, विविध खंड आणि वेळांमध्ये, डीडी इंडियाकडून जगभरातील प्रतिष्ठित ठिकाणांवरील खास दृश्यचित्रण सर्वत्र प्रेक्षकांसाठी उपलब्ध करून देण्यात येणार आहे.
हा भव्य, विशाल कार्यक्रम विविध दूतावासांबरोबरच्या समन्वयासह आयुष मंत्रालय आणि परराष्ट्र व्यवहार मंत्रालयाच्या सहकार्यामुळे शक्य होणार आहे. हा ऐतिहासिक कार्यक्रम भारताचा ‘वसुधैव कुटुंबकम’ हा संदेश पुढे नेईल आणि भारताच्या योग परंपरेची एकीकृत शक्ती प्रदर्शित करेल.
केंद्रीय लोकसेवा आयोग
केंद्रीय लोकसेवा आयोगाचे ऑगस्ट महिन्यातील निकाल जाहीर
नवी दिल्ली, 26 सप्टेंबर 2018
केंद्रीय लोकसेवा आयोग म्हणजेच युपीएससीने ऑगस्ट महिन्यातील निकाल जाहीर झाले असून पुढील उमेदवारांची नियुक्ती करण्यात आली आहे. यशस्वी उमेदवारांना त्यांच्या नियुक्ती विषयी वैयक्तिक पत्र पाठवण्यात आले आहे. संपूर्ण निकाल पाहण्यासाठी खाली दिलेल्या संकेतस्थळावर भेट द्या.
Click here for details
N.Sapre/R.Aghor/P.Malandkar
(Visitor Counter : 62
आर्थिक व्यवहार विषयक मंत्रिमंडळ समिती
हिरासार, राजकोट आणि गुजरात येथे नवीन ग्रीनफिल्ड विमानतळ विकसित करायला मंत्रिमंडळाची मंजुरी
नवी दिल्ली, 28 फेब्रुवारी 2019
पंतप्रधान नरेंद्र मोदी यांच्या अध्यक्षतेखाली अर्थविषयक केंद्रीय समितीने हिरासार , राजकोट आणि गुजरात येथे एकूण १४०५ रुपये खर्च असलेल्या नवीन ग्रीनफिल्ड विमानतळ विकसित करायला मंजुरी दिली आहे.
राजकोटमधील विद्यमान विमानतळ अत्यंत कमी म्हणजे केवळ 236 एकर  जागेवर आहे आणि शहराच्या मध्यभागी आहे. या विमानतळाच्या आसपास निवासी आणि व्यावसायिक इमारतीं असल्यामुळे त्याच्या क्षमतांवर बंधने येतात. पूर्वेकडे विमानतळच्या आसपास रेल्वे लाइन आणि राज्य महामार्ग देखील रनवेच्या विस्ताराला प्रतिबंध करतो. त्यामुळे विमानतळ विस्ताराची शक्यता नाही, म्हणून विद्यमान विमानतळावरून महाकाय विमाने उडण्याची शक्यता नाकारली गेली आहे.
अहमदाबाद, सूरत आणि वडोदरानंतर राजकोट हे गुजरात राज्यातील चौथे सर्वात मोठे शहर आहे. हे शहर गुजरातच्या सौराष्ट्र विभागाचे केंद्र आहे आणि भारतात 2015 नुसार 1.2 दशलक्षपेक्षा जास्त शहरी लोकसंख्या असलेले शहर आहे. तसेच जगातील 22 व्या क्रमांकाचे सर्वात वेगाने वाढणारे शहर आहे.
विद्यमान विमानतळाशी संबंधित अडथळे आणि अडचणी लक्षात घेऊन राज्य सरकारची राजकोटमध्ये नवीन ग्रीनफिल्ड विमानतळ विकसित करण्याची इच्छा आहे. गुजरात सरकारने नवीन विमानतळासाठी आवश्यक जमीन निवडली आहे आणि नवीन विमानतळाचा विकास, संचालन आणि देखभाल करण्यासाठी भारतीय विमानतळ प्राधिकरणाला विनंती केली आहे.
B.Gokhale/S.Kane/D. Rane
(Visitor Counter : 73
वाणिज्य आणि उदयोग मंत्रालय
राष्ट्रीय किरकोळ व्यापार धोरण
नवी दिल्ली, 22 डिसेंबर 2021
देशातील सर्व प्रकारचा किरकोळ व्यापार सुरळीतपणे चालण्यासाठी तसेच किरकोळ व्यापार क्षेत्राशी संबंधित सर्व प्रकारच्या प्रकारांचा विकास करण्याच्या उद्देशाने, राष्ट्रीय किरकोळ व्यापार धोरणाचा आराखडा तयार करण्यात आला आहे. किरकोळ व्यापार करणाऱ्या छोट्या उद्योग-व्यावसायिकांसाठी उद्योग सुलभ वातावरण निर्मिती, परवडणाऱ्या दरात पत उपलब्धता, किरकोळ व्यापाराचे आधुनिकीकरण आणि डिजिटलीकरणाची सुविधा, त्यासाठी आधुनिक तंत्रज्ञानाला प्रोत्साहन देणे आणि उत्तम दर्जाच्या पायाभूत सुविधांची व्यसस्था,किरकोळ व्यापाराच्या वितरण साखळीदरम्यान प्रत्यक्ष पायाभूत सुविधा उभारणे, कौशल्य विकासाला प्रोत्साहन आणि कमंगर उत्पादकता वाढवणे, यातून, मोठ्या प्रमाणात रोजगाराच्या संधी निर्माण करणे, त्याशिवाय, किरकोळ व्यापार क्षेत्रातील लोकांसाठी एक सक्षम आणि प्रभावी सल्लाव्यवस्था, आणि तक्रार निवारण व्यवस्था निर्माण करणे, कामार आणि त्यांच्या कर्मचाऱ्यांच्या कल्याणासाठी योजना सुरु करणे इत्यादी बाबींवर या आराखड्यात काम करण्यात आले आहे.
केंद्रीय उद्योग आणि वाणिज्य राज्यमंत्री सोम प्रकाश यांनी आज लोकसभेत ही माहिती दिली.Jaydevi PS/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 195
गृह आणि शहरी व्यवहार मंत्रालय
प्रधानमंत्री शहरी आवास योजनेची 7 वर्षे साजरी करण्यासाठी गृहनिर्माण आणि नागरी व्यवहार मंत्रालयाने केले कार्यक्रमाचे आयोजन
प्रधानमंत्री शहरी आवास योजनेची  7 वर्षे साजरी करण्यासाठी गृहनिर्माण आणि नागरी व्यवहार मंत्रालयाने  आज नवी दिल्लीत एक आभासी कार्यक्रम आयोजित केला होता. पंतप्रधान नरेंद्र मोदी यांच्या हस्ते 25 जून 2015 रोजी या योजनेचा आरंभ झाला होता.
गृहनिर्माण आणि नागरी व्यवहार मंत्रालयाचे सचिव कार्यक्रमाच्या अध्यक्षस्थानी होते.
मंत्रालयाचे वरिष्ठ अधिकारी राज्ये/केंद्रशासित प्रदेशांचे प्रधान सचिव, तसेच केंद्रातील आणि राज्य सरकारांमधील संबंधित अधिकारी यावेळी उपस्थित होते.
सुरुवातीला या योजनेच्या 7 वर्षांच्या गौरवशाली प्रवासाचे चित्रण करणारी ध्वनिचित्रफीत दाखवण्यात आली. ही योजना लाखो भारतीयांचे पक्क्या घरांचे स्वप्न पूर्ण करत आहे, मिशनच्या यशाची माहिती देणारे ई-पुस्तक यावेळी प्रकाशित करण्यात आले.
हे ई-बुक मंत्रालयाच्या . संकेतस्थळावरून डाउनलोड करता येईल. आझादी का अमृत महोत्सव सोहळ्याचा एक भाग म्हणून या मंत्रालयाने खुशीयों का आशियाना ही लघुपट स्पर्धाही सुरू केली होती. या स्पर्धेला संपूर्ण भारतातून प्रचंड प्रतिसाद मिळाला. विशेष करून योजनेचे लाभार्थी या स्पर्धेत उत्साहाने सहभागी झाले. त्यांनी बनवलेल्या चित्रपटांद्वारे त्यांनी जीवन बदलवून टाकणारे अनुभव सांगितले. तीन श्रेणींअंतर्गत एकूण 34 सहभागी बक्षीसपात्र ठरले आहेत. या स्पर्धेतील विजेत्यांना रोख बक्षीस आणि मान्यता प्रमाणपत्र मिळणार आहे. प्रथम पारितोषिक 25,000 रूपये रोख, दुसरे 20,000 रूपये रोख आणि तिसरे 12,500 रूपये रोख रकमेचे आहे. विजेत्यांची नावे PMAY-U वेबसाइटवर अपलोड करण्यात आली आहेत.
PMAY-U च्या अंमलबजावणीची यशस्वी सात वर्षे ही योजनेशी संबंधित प्रत्येकाने केलेल्या एकत्रित प्रयत्नाचे फलीत आहे. योजनेने भरपूर यश मिळवले आहे आणि अजून बरेच काही पूर्ण करून मोठा पल्ला गाठायचा आहे असे नागरी गृहनिर्माण सचिव म्हणाले. राज्ये/केंद्रशासित प्रदेशांनी आपापल्या क्षेत्रात बांधकाम कामाला गती द्यावी असे आवाहन त्यांनी केले.
मंत्रालयाने गृहनिर्माण संकुल  अंतर्गत एक उप-योजना सुरू करून शहरी स्थलांतरित/गरीब लाभार्थ्यांना परवडणारे भाडे देखील सुरू केले आहे.
सांस्कृतिक मंत्रालय
बुद्धांच्या शिकवणुकीमुळे वसुधैव कुटुंबकम् मुल्याला बळकटी मिळाली : जी. किशन रेड्डी
गुरुपौर्णिमा आणि आषाढ पौर्णिमा - धम्मचक्र प्रवर्तन दिनानिमित्त आयोजित कार्यक्रमात संस्कृती मंत्री सहभागी
नवी दिल्ली, 24 जुलै 2021
सर्व जग एक कुटुंब आहे अर्थात वसुधैव कुटुंबकम् या भारतीय विचाराला बुद्धांच्या शिकवणुकीमुळे बळकटी मिळाली. बौद्ध तत्वज्ञानाने केवळ बौद्धानांच नाही तर सगळ्यानांच खूप काही दिलं आहे, असे केंद्रीय संस्कृती मंत्री जी. किशन रेड्डी यांनी म्हटले आहे.
आषाढ पौर्णिमा - धम्मचक्र प्रवर्तन दिनाच्या पूर्वसंध्येला आपल्या चित्रफीत संदेशात त्यांनी सांगितले की आजचा दिवस गुरु पौर्णिमा म्हणूनही साजरा केला जातो.
“आपण आजच्या दिवशी गुरुप्रंतीचा आदर आणि कृतज्ञता व्यक्त करतो. आषाढ पौर्णिमा केवळ जगभरातील बौद्धांसाठीच पवित्र दिवस नाही तर तो मानवतेच्या दृृृष्टीनेही महत्वाचा दिवस आहे.”, असे ते म्हणाले.
अडीच हजार वर्षांपेक्षाही अधिक काळापूर्वी आजच्याच दिवशी सारनाथ इथे बुद्धांनी शिक्षक म्हणून आपल्या पाच सहाध्यायींना, पहिले प्रवचन दिले होते. हे पाचही जण नंतर तथागतांचे अनुयायी झाले.
एकदा ज्ञानप्राप्ती झाल्यावर मानवतेलाही या ज्ञानाचा लाभ होईल असे बुद्धांनी आश्वस्त केले. बौद्ध आणि हिंदू तत्वज्ञानाचे निकटचे नाते असल्याचेही त्यांनी नमूद केले.
"महाभारताचे लेखक वेद व्यास यांच्या जन्माचाही संबंध गुरु पौर्णिमेशी जोडला जातो. बुद्धांनी दाखवलेले अष्टमार्ग आजही मानवतेसाठी मार्गदर्शक आहेत. शांततेने मिळून राहाण्यासाठी ते विश्वसमुदायाला दिशादर्शक आणि मार्गदर्शक ठरत आहेत, असे रेड्डी म्हणाले. या कार्यक्रमाचे आयोजन केल्याबद्दल त्यांनी आंतरराष्ट्रीय बौध्द महासंघाचे कौतुक केले. जगभरातील बौद्धांना एक समान व्यासपीठ उपलब्ध करण्याचे महत्वाचे काम ही संघटना करते असे त्यांनी सांगितले.
भारतात यावर्षी नोव्हेंबर अखेरपर्यंत पर्यटन, संस्कृती मंत्रालये आणि भारतीय सांस्कृतिक संबंध परिषद, आंतरराष्ट्रीय बौद्ध महासंघासोबत मिळून आंतरराष्ट्रीय परिषदेचे आयोजन करण्याचा विचार करत असल्याचे रेड्डी म्हणाले. “जगभरातील विद्वानांना बौद्धतत्वज्ञावर विचार मांडण्यासाठी निमंत्रित केले जाईल. भारत यंदा स्वातंत्र्याचे 75 वे वर्ष "आझादी का अमृत महोत्सव" साजरा करत आहे. यासोबतच बुद्धांचे योगदानही साजरे केले जाईल असे ते म्हणाले. बौद्धतत्वज्ञाचे माहेरघर असलेला भारत बौध्द समुदायाला त्यांचा वारसा आणि तत्वज्ञान यांचा प्रसार करण्यासाठी सहकार्य करेल असंही त्यांनी स्पष्ट केले. बौद्धांच्या वारशाच्या संवर्धन आणि प्रसारासाठी पंतप्रधानांनी खूप प्रयत्न केले. अनेक स्तुपांचा पुनर्विकास केला, यामुळे जगभरातील भाविक भेट देऊ शकतील, असे ते म्हणाले.
बोधगया इथल्या बोधी वृक्षाचे रोप राष्ट्रपती भवनाच्या उद्यानात आज राष्ट्रपती श्री रामनाथ कोविंद यांनी लावले. या कार्यक्रमातही श्री किशन रेड्डी सहभागी झाले.
गुरु पौर्णिमेच्या पूर्वसंध्येला,सांस्कृतिक क्षेत्रातील आदरणीय सरोजा वैद्यनाथन आणि उमा शर्मा या थोरांच्या निवासस्थानी जाऊन श्री जी. किशन रेड्डी यांनी भेट घेतली.
S.Tupe/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 172
राष्ट्रपती कार्यालय
एकरुपता हे योगविद्येचा योगविद्येचे सार -राष्ट्रपती
"एकरुपता हे योगविद्येचे सार असून योगामुळे केवळ आपले शरीर, मन आणि आत्मा यांचा संयोग होत नाही, तर विविध देशातील अनेकविध समुदायांना एकत्र करण्याचे, एका धाग्यात बांधण्याचे सामर्थ्य योगात आहे"असे प्रतिपादन राष्ट्रपती रामनाथ कोविंद यांनी केले. मुंबईतल्या योगविद्या संस्थेच्या शताब्दी महोत्सवाच्या उदघाटन प्रसंगी ते आज बोलत होते।
योगविद्येला कोणत्याही धर्म किंवा समुदायाशी जोडणे योग्य नाही, ती मानव समुदायाची प्राचीन परंपरा आहे, असे राष्ट्रपती म्हणाले. ज्या लोकांना निरामय आयुष्य जगायचे आहे, त्या सर्वांसाठी योगविद्या आहे. निरोगी व्यक्तीमुळे कुटुंब निरोगी राहतं, समुदाय, समाज आणि पर्यायाने राष्ट्र निरोगी बनतं, असे राष्ट्रपती यावेळी म्हणाले.
भारतात योगशिक्षण देणाऱ्या अधिकाधिक संस्था स्थापन करुन, कुशल योग शिक्षक निर्माण करणे, ही आपली जबाबदारी आहे, आज भारताने योग जगभर पोहोचवण्यासाठी भारताने राबवलेल्या उपक्रमांमुळे, आज योग जगभरात लोकप्रिय होत आहे, असं राष्ट्रपती म्हणाले.
यावेळी महाराष्ट्राचे राज्यपाल चे विद्यासागर राव यांच्या हस्ते 'योगा फॉर ऑल' या पुस्तकाचे प्रकाशन झाले. या संस्थेचे संचालक हंसाजी जयदेव योगेंद्र यांनी हे पुस्तक लिहिले आहे. या संस्थेने योग विद्येबाबत गेल्या 100 वर्षात केलेले संशोधन, अध्ययन आणि प्रयोगांची माहिती या पुस्तकात आहे.
महाराष्ट्राचे मुख्यमंत्री देवेंद्र फडणवीस, केंद्रीय आयुष मंत्रालयाचे राज्यमंत्री श्रीपाद नाईक आणि इतर मान्यवर या कार्यक्रमाला उपस्थित होते.
आरोग्य आणि कुटुंब कल्याण मंत्रालय
देशव्यापी कोविड प्रतिबंधक लसीकरण मोहिमेने 192.28 कोटी मात्रांचा टप्पा पार केला.
12 ते 14 वर्षे वयोगटातील 3.28 कोटींहून जास्त बालकांना मिळाली लसीची पहिली मात्रा .
भारतातील उपचाराधीन रुग्णांची संख्या सध्या 14,955.
गेल्या 24 तासांत आढळले 2,226 नवे रुग्ण.
रुग्ण बरे होण्याचे प्रमाण सध्या 98.75%
सध्याचा साप्ताहिक पॉझिटिव्हिटी दर 0.50%
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार भारताच्या देशव्यापी कोविड-19 प्रतिबंधक लसीकरण मोहिमेने 192. 28 कोटी  मात्रांचा टप्पा पार केला. 2,42,06,537 सत्रांमधून लसीकरणचा हा टप्पा गाठण्यात आला.
देशातील 12 ते 14 वर्षे वयोगटातील मुला मुलींकरिता कोविड प्रतिबंधक लसीकरण मोहिम 16 मार्च 2000 22 रोजी सुरू झाली. आतापर्यंत 3.28 कोटीहून जास्त  किशोरवयीन बालकांना लस्सी ची पहिली मात्रा देण्यात आली. त्याचप्रमाणे 10 एप्रिल 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक क्षमता वृद्धी मात्रा देण्यास प्रारंभ झाला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,06,512
|
|
2nd Dose
|
|
1,00,34,308
|
|
Precaution Dose
|
|
51,06,766
|
|
FLWs
|
|
1st Dose
|
|
1,84,18,212
|
|
2nd Dose
|
|
1,75,73,709
|
|
Precaution Dose
|
|
83,86,226
|
|
Age Group 12-14 years
|
|
1st Dose
|
|
3,28,56,669
|
|
2nd Dose
|
|
1,40,28,550
|
|
Age Group 15-18 years
|
|
1st Dose
|
|
5,91,84,161
|
|
2nd Dose
|
|
4,47,97,935
|
|
Age Group 18-44 years
|
|
1st Dose
|
|
55,68,48,050
|
|
2nd Dose
|
|
48,71,52,814
|
|
Precaution Dose
|
|
5,85,545
|
|
Age Group 45-59 years
|
|
1st Dose
|
|
20,31,94,939
|
|
2nd Dose
|
|
19,01,96,793
|
|
Precaution Dose
|
|
11,74,142
|
|
Over 60 years
|
|
1st Dose
|
|
12,70,52,348
|
|
2nd Dose
|
|
11,85,86,835
|
|
Precaution Dose
|
|
1,72,82,010
|
|
Precaution Dose
|
|
3,25,34,689
|
|
Total
|
|
1,92,28,66,524
भारतातील उपचाराधीन रुग्णसंख्या सध्या 14,955 इतकी आहे, ती देशाच्या एकूण रुग्णसंख्येच्या तुलनेत 0.03% इतकी आहे.
परिणामी, भारतात रुग्ण बरे होण्याचा दर 98.75% झाला आहे. गेल्या 24 तासात 2,202 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,25,97,003 झाली आहे.
गेल्या 24 तासांत 2,226 नवे रुग्ण आढळले.
गेल्या 24 तासात एकूण 4,42,681 चाचण्या करण्यात आल्या. भारताने आतापर्यंत एकूण 84.67 कोटींहून अधिक  चाचण्या केल्या आहेत.
साप्ताहिक पॉझिटिव्हिटी दर सध्या 0.50% तर दैनंदिन पॉझिटिव्हिटी दर 0.50% आहे.